Ahez (strollad)

Ahez zo ur strollad kanerezed eus Breizh, ennañ Marine Lavigne, Sterenn Le Guillou ha Sterenn Dirodollou.  Asambles gant Alvan emañ war ar renk en Eurovision 2022 evit Frañs. 

Istor
Lavigne, Dirodollou ha Le Guillou o doa graet anaoudegezh an eil re gant ar re all e Lise Diwan e Karaez e-lec'h m'o doa desket ar c'han ha diskan.   Choazet e oa bet an anv Ahez en enor da Garaez (Kêr-Ahez hervez displegadennoù pobl).  Komañset o doa da ganañ e festoù-noz adalek 2018 ha krouet o doa ar strollad Eben asambles gant sonerien all e Gouel Etrekeltiek an Oriant. 


E fin 2022 en doa kenlabouret Ahez gant ar strollad Algaire eus Asturiez gant ar ganaouenn "Llume" e astureg hag ul lodenn ouzhpennet e brezhoneg. Ur c'hlip oa bet savet e miz Genver 2023. E miz Eost e oa an daou strollad asambles war leurenn Gouel etrekeltiek an Oriant 2023.

 Pladennoù 
 Singloù 
TitlBloazAlbom"Fulenn" (gant Alvan)2022 Embannet er-maez eus un albom"Llume" (gant Algaire)2023 Embannet er-maez eus un albom

 Izili 

 Marine Lavigne – kan (abaoe 2021)
 Sterenn Dirodollou – kan (abaoe 2021)
 Sterenn Le Guillou – kan (abaoe 2021)

 Prizioù hag enorioù 
Evit bezañ kanet e brezhoneg er genstrivadeg Eurovision hag evit kas al liesseurted war-raokhttps://www.ouest-france.fr/bretagne/brasparts-29190/brasparts-les-druides-de-bretagne-se-sont-rassembles-c1bf1856-074c-11ed-957d-efc8794374ae e roas Goursez Breiz ur priz da Alvan & Ahez e-pad ar Gorsedd Digor e miz Gouere 2022. Evit bezañ dileuriet Breizh e resev ar strollad ur vedalenn digant Skol-Uhel ar Vro hag Ahez en doa kanet pa oa bet roet kolier Urzh an Erminig e miz Gwengolo 2022« Morbihan. Les colliers de l’Hermine s’invitent à Josselin », Ouest-France,‎ 18 a viz Gwengolo 2022.
Resev a ra ar strollad « priz ar publik » e Taolioù-kaer Breizh 2022, priz paeronet gant Rannvro Breizh« Victoires de la Bretagne : Alvan & Ahez, Victoire du public », Le Telegramme, 6/12/2022 . thumb|Ahez war leurenn Prizioù dazont ar brezhoneg e opera Roazhon.
E miz Meurzh 2023 e oa roet dezho ar priz kentañ e rummad Brezhonegerien ar bloaz gant juri ar Prizioù, prizioù dazont ar brezhoneg aozet gant France 3 Breizh hag Ofis publik ar brezhoneg, roet da-geñver un abadenn skinwel enrollet en opera Roazhonhttps://france3-regions.francetvinfo.fr/https://france3-regions.francetvinfo.fr/bretagne/ille-et-vilaine/rennes/culture-bretonne-priziou-2023-alvan-ahez-ecole-de-broderie-de-pascal-jaouen-startijenn-qui-seront-les-grands-gagnants-de-l-annee-video-2743694.html-2743694.html.

E miz Du 2024 eo bet enoret an triad gant medalenn kêr Garaez, profet dezho evit bezañ difennerezed ar brezhoneg. https://www.ouest-france.fr/bretagne/carhaix-plouguer-29270/les-chanteuses-du-trio-ahez-honorees-medaillees-par-la-ville-de-carhaix-42835986-b009-11ef-a2d7-a442dec39760

Daveoù

Rummad:Strolladoù sonerien Breizh
Rummad:Kanerien Kan ha diskan
Rummad:Kanerezed brezhonek
Rummad:Kenstrivadeg Eurovision ar C'han
Rummad:Strolladoù sonerezh maouezed